stanford-oval/wikipedia huggingface dataset:
ניר זמיר
הערות שוליים

↑  דברי ראש המועצה האזורית בני שמעון, עיתון מועצה אזורית בני שמעון
↑  זו חוכמה קטנה, חדשות, 5 באוקטובר 1990
↑  ברכות לניר זמיר בסיום תפקידו בחברת קלב מחקר ופיתוח, שבועון איגוד התעשייה הקיבוצית, 22 בנובמבר 2018
↑   ניר זמיר לראשות מועצה אזורית בני-שמעון, ברשת החברתית פייסבוק
↑   שגב כהן לראשות מועצת בני שמעון, ברשת החברתית פייסבוק
↑  מירן שפילברג, ‏מפעל למיון פסולת ביתית הגדול בארץ נחנך בנגב, באתר מעריב אונליין, 3 במרץ 2021
↑  מרגש: סיום שנת הלימודים הראשונה ב"עדני הנגב", באתר מועצה אזורית בני שמעון
↑  יוסי הטוני, ‏יוזמה טכנולוגית שעתידה לסייע בהפרחת הנגב, באתר "אנשים ומחשבים"
↑  ניר זמיר, דעה | הנגב הפך למזבלה של המדינה – האחריות לתקן היא של כולנו, באתר ישראל היום, 10 באוגוסט 2021
↑  ניר זמיר, דעה השלכת פסולת בנייה בשטח פתוח: כך נראה מחדל, באתר כלכליסט, 25 במרץ 2022
↑  נועה גבאי, קורונה, מהפכה ירוקה וביטחון אישי ניר זמיר ראש מועצת בני שמעון בראיון מיוחד, באר שבע נט, 11 ינואר 2021
נסיכות הבוחר מטריר

נסיכות הבוחר מטריר (גרמנית: Kurfürstentum Trier) הייתה אחת המדינות המשפיעות ביותר באימפריה הרומית הקדושה, והשליט בה היה אחד מהנסיכים הבוחרים. הנסיכות התקיימה עד לשנת 1803, שאז הוחלט על חילוט שטחי הכנסייה בגרמניה, ומסירתם לנסיכויות חילוניות סמוכות.
היסטוריה

בישופות טריר נוסדה עוד בתקופת השלטון הרומי בעיר, ועם הזמן תפסה מקום חשוב ככנסיית המטרופולין. הפרנקים כבשו את טריר מהרומאים בשנת 459, ובשנת 870 היא הפכה לחלק מפרנקיה המזרחית, שבבוא הימים הפכה לאימפריה הרומית הקדושה. בשנת 953 קיבלה הבישופות מעמד של ארכיבישופות, ובשנת 1356 קיבלה הארכיבישופות מעמד של נסיכות הבוחר, והארכיבישוף של המחוז היה אחד מהנסיכים שבחרו בקיסר האימפריה הרומית הקדושה.
במאה ה-17 הנסיכים-ארכיבישופים של טריר העבירו את מעונותיהם למבצר ארנברייטשטיין שבפילסבורג, ליד העיר קובלנץ. אספה של הרייכסטאג התקיימה בטריר בשנת 1512.
במאות ה-17 וה-18 ניסתה צרפת לכבוש את טריר במהלך מלחמת שלושים השנים, מלחמת תשע השנים, מלחמת הירושה הספרדית ומלחמת הירושה הפולנית.
בשנת 1795 כבשה צרפת את רוב שטחי הנסיכות שהיו בגדה השמאלית של הריין, ובשנת 1801 סיפחה אותם באופן רשמי. בשנת 1803 הוחלט על חילוט נכסי הכנסייה באימפריה, ואף הארכיבישופות של טריר פורקה, ושטחיה הנותרים בגדה המזרחית של הריין נמסרו לרוזנות נסאו-ויילבורג.
נסיכות הבוחר מזלצבורג

נסיכות הבוחר מזלצבורג (בגרמנית: Kurfürstentum Salzburg) הייתה מדינה שנוסדה על ידי נפוליאון בשנת 1803, על בסיס ארכיבישופות זלצבורג, והועברה לשליטת האימפריה האוסטרית בשנת 1805.
היסטוריה

בשנת 1803 קיבל פרדיננד השלישי, הדוכס הגדול של טוסקנה כנסיך בוחר את שטחי ארכיבישופות זלצבורג שעברו תהליך חילון, כפיצוי על הדוכסות הגדולה של טוסקנה שנלקחה ממנו. בחוזה פרסבורג בשנת 1805 צורפו שטחי נסיכות הבוחר מזלצבורג לאימפריה האוסטרית, וכפיצוי קיבל פרדיננד את שטחי בישופות וירצבורג לשעבר כנסיכות הבוחר מווירצבורג.
שטחי נסיכות הבוחר מזלצבורג שולבו באימפריה האוסטרית, ופרנץ הראשון, קיסר אוסטריה, הוסיף לתאריו את התואר "דוכס זלצבורג". בשנת 1809 הועברו שטחי הנסיכות לממלכת בוואריה, ובשנת 1816 חזרו לשליטת אוסטריה. בשנת 1850 הפכו השטחים לדוכסות זלצבורג.
| האימפריה הרומית הקדושה נסיכויות הבוחר של האימפריה הרומית הקדושה |
| --- | --- | --- |
| ארכי-בישופויות |  מיינץ •  טריר •  קלן |  |
| נסיכויות חילוניות |  בוהמיה •  פפאלץ •  סקסוניה •  ברנדנבורג |  |
| התווספו במאה ה-17 |  בוואריה •  הנובר |  |
| התווספו במאה ה-19 |  רגנסבורג •  זלצבורג •  וירצבורג •  וירטמברג •  באדן •  הסן |  |
נת'ינג

| --- | --- |

 נתונים כלליים
 מייסדים:  קארל פיי 
 תקופת הפעילות:  29 באוקטובר 2020 – הווה (4 שנים) 
 מיקום המטה:  לונדון 
 ענפי תעשייה:  אלקטרוניקה ביתית 
 מוצרים עיקריים:  אוזניות, טלפונים
 מנכ"ל:  קארל פיי 
  
 nothing.tech
 
נת'ינג טכנולוגיה בע"מ (באנגלית: Nothing Technology Limited) היא יצרנית מוצרי אלקטרוניקה בריטית הממוקמת בלונדון. החברה הוקמה על ידי קארל פיי, מייסד שותף של יצרנית הסמארטפונים הסינית OnePlus. המשקיעים בחברה כוללים את טוני פאדל מ- iPod, מייסד שותף של טוויץ' - קווין לין, מנכ"ל Reddit סטיב האפמן, והיוטיובר האמריקאי קייסי נייסטאט. ב-25 בפברואר 2021 הכריזה החברה על Teenage Engineering כשותפה מייסדת, האחראית בעיקר לעיצוב של המותג ולמוצריו. המוצר הראשון של נת'ינג "אייר (1)" הושק ב-27 ביולי 2021. שם החברה 'נת'ינג' (באנגלית 'לא כלום') מייצג את מוצרי החברה שמכוסים בפלסטיק שקוף כך שרואים את המבנה הפנימי של המוצר.
היסטוריה

ב-16 באוקטובר 2020, הודיע קארל פיי, המייסד השותף של OnePlus, על התפטרותו בכדי שיוכל להתחיל מיזם חדש. מאוחר יותר גייס פיי למעלה מ-7 מיליון דולר ממשקיעים רבים כדי להתחיל את המיזם שלו, כולל טוני פאדל מ-iPod, מייסד שותף של טוויץ' - קווין לין, מנכ"ל Reddit סטיב האפמן, ויוטיובר אמריקאי בשם קייסי נייסטאט.
פיי הכריז על החברה, נת'ינג, ב-27 בינואר 2021.
ב-15 בפברואר 2021, רכשה נת'ינג את הסימנים המסחריים והמותג 'Essential Products' כמעט שנה לאחר סגירת הפעילות של החברה.
ב-25 בפברואר 2021, החברה הכריזה על שותפתה המייסדת הראשונה, 'Teenage Engineering', כדי ליצור את העיצוב של המותג ומוצריו.
נת'ינג הכריזה על המוצר הראשון שלה ב-27 ביולי 2021, בשם "אייר (1)", שהן אוזניות אלחוטיות.
ב-13 באוקטובר 2021, החברה גייסה למעלה מ-50 מיליון דולר וגם הודיעה על שותפות עם קוואלקום.
ב-9 במרץ 2022, ביום בו השיגה החברה מימון מסבב הגיוס השני, הודיעה החברה כי תקיים מסיבת עיתונאים ב-23 במרץ.  במהלך אותו אירוע הכריזה נת'ינג על הסמארטפון הראשון שלה, "פון (1)".
ב-10 בדצמבר 2022 פתחה החברה את החנות הפיזית הראשונה שלה ברובע סוהו בלונדון.
בפברואר 2023, במהלך התערוכה העולמית למוצרי מובייל (MWC) בברצלונה, הכריזה החברה שהדור הבא של הטלפונים שלהם יופעל על ידי ה-Snapdragon 8+ Gen 1. בהכרזה הודגשה כוח הסוללה ומחיר המכשיר של מהדורת הסמארטפון הבאה.
ב-22 במרץ 2023, הכריזה נת'ינג על שחרור האוזניות האלחוטיות "אייר (2)" מהדור השני שלהן, שהבטיחו תמיכה באודיו אלחוטי ברזולוציה גבוהה, חיי סוללה משופרים וביטול רעשים אקטיבי. האוזניות זכו לסיקורים אוהדים. 'Wired' שיבח את הצליל העשיר, העיצוב הייחודי והאינטראקציה העוזרת הקולית, אך מתח ביקורת על השמע בצלילים גבוהים, הפקדים הפיזיים וביטול הרעשים "ככה כך". 'The Verge' כתב כי "במחיר של 149 דולר, אוזניות אייר 2 מייצגות זוג מעוגל היטב של אוזניות בינוניות. יש להן את כל הסגנון של אייר 1s אבל ללא הקצוות הגסים שלהן."
תת-מותג בשם "CMF של נת'ינג" הוכרז באוגוסט 2023.
ב-17 בנובמבר 2023, השיקה נת'ינג אפליקציית הודעות שהבטיחה הצפנה מקצה לקצה, אך מאחסנת טקסטים באופן פומבי בטקסט פשוט. נת'ינג הסירה את האפליקציה תוך 24 שעות.
מוצרים > מוצרי אודיו > אייר 1

נת'ינג אייר 1, המכונה "אייר (1)", הוא המוצר הראשון של נת'ינג. המוצר הוכרז ב-27 ביולי 2021. אייר 1 הן זוג אוזניות בלוטות'. לאוזניות עד 34 שעות של חיי סוללה בשימוש עם נרתיק הטעינה ועד 5.7 שעות של חיי סוללה כשמצב ביטול הרעשים כבוי, ו־24 שעות עם התיק בשימוש ועד ארבע שעות לאוזניות עצמן כשמצב ביטול הרעשים דלוק. האוזניות יצאו למכירה ב-17 באוגוסט 2021, במחיר של 99 דולר.
גרסה שחורה הוכרזה ב-6 בדצמבר 2021, ויצאה למכירה ב-13 בדצמבר. נת'ינג הודיעה באותו יום שהאוזניות של אייר 1 הן שומרות על איכות הסביבה.
ב-18 באוקטובר 2022, מנכ"ל נת'ינג, קארל פיי, הודיע ברשת החברתית X כי מחיר האוזניות יעלה ל-149 דולר החל מה-26 באוקטובר 2022 עקב עלייה בעלויות.
מוצרים > מוצרי אודיו > אייר (סטיק)

אייר (סטיק) הן זוג אוזניות ששוחררו ב-4 בנובמבר 2022. זהו החלק השני של סדרת אייר וגרסה פחות טובה של אייר (1). האוזניות אינן כוללות כוללות ביטול רעשים, מצב שקיפות או טעינה אלחוטית. אייר (סטיק) הושק במחיר של 99 דולר.
מוצרים > מוצרי אודיו > אייר (2)

במרץ 2023 הכריזה נת'ינג על שחרור אוזניות הדור השני שלהם, נת'ינג אייר (2). האוזניות תומכות ב-בקודק שמע HD LHDC 5.0 בהשהיה נמוכה ומגיעות עם פתח שמע של 11.6 מ"מ, בדומה לקודמות. האוזניות הושקו ב-22 במרץ 2023.
מוצרים > יישומים > נת'ינג טאצ'

נת'ינג טאצ' היא אפליקציית מסרים מיידיים שיצאה בעבר על ידי החברה. האפליקציה הייתה זמינה בגוגל פליי במשך פחות מיממה בנובמבר 2023 לפני שהיא הוסרה על ידי החברה עקב באגים של האפליקציה, רשת לא מאובטחת וחוסר אמינות.
ב-14 בנובמבר 2023, הכריזה נת'ינג (באמצעות Android Authority, 9to5Google ווושינגטון פוסט) על אפליקציית הודעות חדשה שתהיה זמינה ב-17 בנובמבר. בהודעה צוין כי נת'ינג טאצ' פותחה על ידי חברה בשם Sunbird ותהיה לה תאימות (מוגבלת) ל־iMessage של אפל.   לפני השקתו, Android Authority ו־Ars Technica הביעו ספקנות בנוגע לטענות החברה להשתמש בהצפנה מקצה לקצה, אמינות מסירת הודעות ואבטחת יישומים כללית, תוך ציטוט של ניסיון קודם עם Sunbird. Ars Technica המליצה לקוראים במפורש שלא לתת את שם המשתמש והסיסמה שלהם לאפל לחברה שאולי לא "תבין ו/או תכבד את גרסת האבטחה של תיבת הפנדורה שהם פותחים".  ב-17 בנובמבר, זמן קצר לאחר ההשקה, מפתח צד שלישי גילה שהאפליקציה משתמשת בגרסה של פרויקט מתחרה בקוד פתוח בשם BlueBubbles, אך Sunbird לא הצליחה להשיג אישור TLS ולכן האפליקציה שלחה את אישורי השירות של המשתמשים באמצעות HTTP לא מאובטח. הפגיעה עלולה לאפשר לצד שלישי ליירט את אישורי המשתמשים (אחד בכל פעם) ולהשתמש בהם כדי להתחזות למשתמשים כדי לקרוא ולשלוח הודעות. ב-18 בנובמבר, משתמש אחר דיווח שהאפליקציה שולחת את כל קובצי המדיה המצורפים, כולל תמונות משתמש, לשירות רישום השגיאות Sentry, ואת כל הנתונים ל־Firebase, כשהנתונים מאוחסנים לא מוצפנים בשני המקומות. באותו זמן, מסד הנתונים של Firebase הכיל למעלה מ-630,000 קובצי מדיה. 9to5Google אישרה שכל אחד יכול ליירט את אישורי Firebase של האפליקציה (מהמכשיר שלו או מכל מכשיר אחר), להיכנס ל-Firebase ולראות את הודעות העבר ובזמן אמת של כל שאר המשתמשים. מישהו אחר פיתח סקריפט להורדת נתונים אלו באופן אוטומטי ופרסם את הקוד ל-GitHub. תוך 24 שעות נת'ינג הסירה את אפליקציית נת'ינג צ'אט מגוגל פליי.
מוצרים > סמארטפונים > פון (1)

ב-23 במרץ 2022, הכריזה נת'ינג על הטלפון החכם הראשון שלה בשם "פון (1)".
הטלפון פועל על מערכת הפעלה מבוססת אנדרואיד בשם Nothing OS ויצא למכירה ב-21 ביולי 2022.
ביוני 2022, פתחה נת'ינג מכירה מוקדמת להזמנה בלבד ל"פון (1)", שהגיעה ללמעלה מ-100,000 נרשמים ברשימת ההמתנה. המכשיר, שנחשף ב-12 ביולי בלונדון, כולל ערכת שבבים של Qualcomm Snapdragon 778G+ ועיצוב שקוף.
מוצרים > סמארטפונים > פון (2)

ב-11 ביולי 2023, הכריזה נת'ינג על הטלפון החכם השני שלה בשם "פון (2)". הטלפון שוחרר ב-21 ביולי 2023. מערכת ההפעלה אנדרואיד 13 בשילוב Nothing OS 2.0. הטלפון מגיע עם ערכת שבבים Qualcomm Snapdragon 8+ Gen 1.
מוצרים > סמארטפונים > פון (2a)

ב-5 במרץ 2024 הכריזה נת'ינג על הסמארטפון התקציבי שלה, פון (2a). הטלפון הגיע עם ערכת השבבים MediaTek Dimensity 7200 Pro עם אנדרואיד 14 ו-Nothing OS 2.5, צג OLED בגודל 6.7 אינץ' 120 הרץ וסוללה של 5000 מיליאמפר/שעה.
ביום הראשון לאחר השחרור נמכרו למעלה מ-100,000 יחידות.
מוצרים > מַשׁקָאוֹת

בירה (5.1%) היא בירה שיוצרה על ידי נת'ינג. הבירה הוכרזה ב-1 באפריל 2023, והייתה זמינה בבריטניה באוקטובר 2023. המשקה נרקח על ידי Free Time Beer Co הממוקמת בוויילס.
ראו גם

OnePlus
נסיכות הבוחר מקלן

נסיכות הבוחר מקלן (בגרמנית: Kurfürstentum Köln) הייתה אחת המדינות המשפיעות ביותר באימפריה הרומית הקדושה, והשליט בה נחשב כנסיך הבוחר השני לאחר הארכיבישוף של מיינץ. הנסיכות התקיימה עד לשנת 1803, שאז הוחלט על חילוט שטחי הכנסייה בגרמניה, ומסירתם לנסיכויות חילוניות סמוכות.
היסטוריה

בישופות קלן נוסדה עוד בתקופת השלטון הרומי בעיר, ועם הזמן תפסה מקום חשוב ככנסיית המטרופולין. בשנת 953 קיבלה הבישופות מעמד של ארכיבישופות, ובשנת 1356 קיבלה הארכיבישופות מעמד של נסיכות הבוחר, והנסיך-ארכיבישוף של המחוז היה אחד מהנסיכים שבחרו בקיסר האימפריה הרומית הקדושה.
בקרב ורינגן בשנת 1288 נתפס הארכיבישוף של קלן על ידי חיילי העיר, ונאלץ להעניק לעיר אוטונומיה כמעט מלאה. בהמשך הועברה בירת הנסיכות לבון, ובשנת 1475 הוכרזה קלן כעיר קיסרית חופשית, ונהייתה עצמאית לגמרי ללא שום תלות בארכיבישוף.
בימי הביניים, בין השנים 1200–1500, הייתה הנסיכות חברה בברית ערי הנזה, ובעקבות כך הפכה לאזור מסחר חשוב בגרמניה.
במהלך המאה ה-16 המירו שני ארכיבישופים של קלן את דתם לפרוטסטנטית; הראשון הרמן פון ויד התפטר בשנת 1547 מתפקידו, ואילו השני גבהארד טרוכזס פון ואלדבורג המיר את דתו ונשא אשה, ובעקבות כך פרצה מלחמת קלן, שנמשכה 6 שנים, ובסיומה עברה הנסיכות רפורמציה נגדית, והנצרות הקתולית התחזקה בשטחי הנסיכות.
בשנת 1795 כבשה צרפת את שטחי הנסיכות בגדה השמאלית של הריין, ובשנת 1801 סיפחה אותם באופן רשמי. בשנת 1803 הוחלט על חילוט נכסי הכנסייה באימפריה, ואף הארכיבישופות של קלן פורקה, ושטחיה הנותרים חולקו בין הדוכסות הגדולה של הסן שקיבלה את דוכסות וסטפאליה, דוכסות נסאו, ורוזנות ויד-ראנקל.
משפחת סאמרס (קומיקס)

העץ המשפחתי של משפחת סאמרס וגריי, כפי שהוצג בחוברת X-Men: Legends #2 ממרץ 2021, אמנות מאת ברט בות'.
משפחת סאמרס היא משפחה בדיונית המופיעה בחוברות הקומיקס אקס-מן שבפרסומה של חברת מארוול קומיקס. משפחת זו היא משפחתו של המוטאנט סקוט סאמרס, מנהיג האקס-מן שידוע בכינויו סייקלופס, והיא נחשבת למשפחה ענפה, מורכבת ומשפיעה מאוד ביקום מארוול.
חמישה דורות אחורה (1859-1882), לונדון, אנגליה

| קרבה | שם | כינוי | יקום |
| --- | --- | --- | --- |
| אב | אוסקר סטאמפ (סאמרס) | - | ארץ 616 |
| בן (מאומץ) | דניאל אדג' (סאמרס) | - | ארץ 616 |
בלונדון של שנת 1859, המדען האנגלי נתניאל אסקס, נבל-העל לעתיד שידוע בכינוי מיסטר סיניסטר, אסף קבוצה של שכירי חרב בשם המשוטטים במטרה לחטוף אנשים בעלי מראה חריג ביותר מהאוכלוסייה הזניחה והנשכחת של לונדון ולערוך בהם ניסויים גנטיים. נתניאל היה אובססיבי בנושאי הבחירה הטבעית והגן המוטאנטי, אם כי השקפת עולמו הייתה קיצונית יותר מזו של צ'ארלס דרווין. אמונותיו של אסקס היו כה קיצוניות עד שהוא משך את תשומת לבו של המוטאנט העתיק והאלמותי עין סאבח נור, נבל-העל שידוע בשם אפוקליפס. הוא הורה לקבוצת המשוטטים לקחת אותו לד"ר אסקס, והיה סקרן לדעת לאן התאוריות של אסקס יובילו אותו. הוא הציע למדען אריכות ימים ואת היכולת להמשיך בניסוייו למשך שנים רבות.
בעוד הברית בין אסקס ואפוקליפס התהדקה, הנשואים הטריים סקוט סאמרס וג'ין גריי-סאמרס חזרו בזמן בעזרתה של מאדאם סנקטיטי, חברת מסדר אסקאני, כדי לסכל את תוכניותיהם של השניים לכבוש את הממלכה המאוחדת. אולם, הם לא הצליחו למנוע את הפיכתו של אסקס למיסטר סיניסטר. כתוצאה מתוכניותיה של סנקטיטי, סיניסטר הפך לאובססיבי עם בני הזוג ושושלת הדם שלהם. לפני שסקוט וג'ין חזרו לזמן ההווה, הם שחררו את האסירים של סיניסטר. ביניהם היה ילד בשם דניאל אדג', שהפסיק לדבר לאחר שהוריו מתו. דניאל כל כך התרשם מגבורתם של בני הזוג, שהצילו אותו מהשפעתו של סיניסטר. יחד עם אוסקר סטאמפ - חבר קבוצת המשוטטים שחזר למוטב - דניאל הגיע לאמריקה כדי להתחיל בחיים חדשים. במשרד ההגירה, השניים התחזו לאב ובנו והשתמשו בשם המשפחה "סאמרס" כהוקרה לסקוט וג'ין, בני הזוג הנשואים שהצילו אותם.
ארבעה דורות אחורה (1891), ניו יורק סיטי

| קרבה | שם | כינוי | יקום |
| --- | --- | --- | --- |
| אב | לא ידוע | - | ארץ 616 |
| אם | אמנדה מיולר | רחם שחור | ארץ 616 |
| בת | גלוריה דיין | פונטאנל | ארץ 616 |
| קרבה | שם | כינוי | יקום |
| --- | --- | --- | --- |
| אב | דניאל סאמרס | - | ארץ 616 |
| אם | אמנדה מיולר | רחם שחור | ארץ 616 |
| בן | לא ידוע | - | ארץ 616 |
אף על פי שדניאל האמין כי הוא חופשי מהשפעתו של סיניסטר, הדבר לא היה נכון. סיניסטר עדיין היה אובססיבי לשושלת הדם של משפחת סאמרס, והוא ניהל סדרת מחקרים בחריגי החברה תחת הזהות הבדויה ד"ר מילבורי. הוא שולח את אמנדה מיולר להתיידד עם דניאל ולהתחתן איתו. באמריקה של שנת 1891, אמנדה שרדה סדרה של הפלות, במהלכן קיבלה את הכינוי "רחם שחור", ולבסוף נולד לה ולדניאל ילד יחיד. לבסוף, דניאל החל לחשוד באשתו ועזב את אמנדה עם ילדם היחיד.
כוחה המוטנטי של אמנדה איפשר לה לחיות כבת אלמוות אך היא לא חסינה להשפעות הזיקנה. למשך המאה הבאה היא עובדת כמדענית בכירה לצד סיניסטר בפרויקט שנקרא - למרבה האירוניה - "פרויקט רחם שחור". היא יולדת בשנת 1950 בת בעלת כוחות טלפתיה בשם גלוריה. שנים רבות לאחר מכן, עם מותו לכאורה של סיניסטר, גלוריה צצה מחדש תחת השם פונטאנל. היא מנסה להשתלט על כוחותיו של סיניסטר בעזרת הטכנולוגיה שלו, ולהצעיר את גופה המזדקן. אולם, מאמציה סוכלו בידי פרופסור אקס, גמביט וסבסטיאן שו.
שלושה דורות אחורה

| קרבה | שם | כינוי | יקום |
| --- | --- | --- | --- |
| אב | לא ידוע | - | ארץ 616 |
| אם | לא ידוע | - | ארץ 616 |
| בן | פיליפ סאמרס | - | ארץ 616 |
שני דורות אחורה

| קרבה | שם | כינוי | יקום |
| --- | --- | --- | --- |
| אב | פיליפ סאמרס | - | ארץ 616 |
| אם | דבורה סאמרס | - | ארץ 616 |
| בן | כריסטופר סאמרס | קורסאייר | ארץ 616 |
פיליפ סאמרס הוא בעל חברת תעופה אשר היה טייס עד שבעיית קוצר ראייה גרמה למטוסו להתרסק. אביו של כריסטופר סאמרס וסבם של סקוט, אלכס וגבריאל. הוא ואשתו דבורה רק גילו שהנכדים שלהם שרדו את התרסקות המטוס, כאשר סקוט ואלכס היו כבר באמצע שנות העשרה שלהם. למרות שפיליפ ואשתו היו שמחים לראות את הנכדים שלהם, הם עדיין הרגישו את אובדן בנם כריסטופר (שהיה עדיין בחיים אך מידע זה הוחבא מהם).
דור קודם > כריסטופר סאמרס

| קרבה | שם | כינוי | יקום |
| --- | --- | --- | --- |
| אב | כריסטופר סאמרס | קורסאייר | ארץ 616 |
| אם | קתרין אן סאמרס | - | ארץ 616 |
| בנים | סקוט סאמרס אלכס סאמרס גבריאל סאמרס | סייקלופס האבוק וולקן | ארץ 616 |
לכריסטופר סאמרס ואשתו קתרין היו שלושה ילדים - סקוט, אלכס וגבריאל. כריסטופר, טייס בחיל האוויר האמריקני, לקח את אשתו ואת שני ילדיו סקוט ואלכס לחופשה בטיסה במטוס הקרב דה הבילנד מוסקיטו, כאשר התקפה של חללית השי'אר גרמה למטוס לעלות בלהבות. קתרין חגרה את שני ילדיהם למצנח היחיד שנמצא במטוס ודחפה אותם מחוץ למטוס לצורך הישרדותם. סקוט ואלכס ניצלים אך כריסטופר וקתרין נחטפים לאמפריית השי'אר ומופרדים. כריסטופר מחפש אחר אשתו עד אשר מוצא אותה בארמון של הקיסר ד'קאן נרמאני.
לאחר ניסיון כושל לרצוח את ד'קאן, כריסטופר חסר האונים צופה בו כשזה האחרון רוצח את אשתו קתרין אל מול עיניו. ללא ידיעתו של כריסטופר, ד'קאן קורע מתוך רחמה של קתרין את בנם שטרם נולד ומכניס אותו לאינקובטור רבייה מואצת על מנת לגדל אותו להיות עבד. כריסטופר נעצר ונגזר עליו לעבוד במכרות עד יום מותו. שם הוא פוגש באסירים נוספים, ויחד עמם מצליח לברוח. הם גונבים ספינה ומקימים בהמשך את קבוצת פיראטי החלל סטארג'אמרס, כשמטרתה להילחם נגד האימפריה המושחתת של ד'קאן. כמנהיג בן האנוש של קבוצת הסטארג'מרס, כריסטופר עיצב את דמותו בהשראת סיפורי פיראטים אותם הכיר כילד ומקבל את הכינוי קורסייר. הוא היה נתון באותה עת במערכת יחסים עם חפציבה, חברה לצוות הסטארג'אמרס.
בסופו של דבר, כריסטופר התאחד עם בנו סקוט בעת משימתם של האקס-מן לתקן את גביש המק'קראן בחלל. ג'ין גריי, שהייתה נתונה באותה עת להשפעתו של כוח הפניקס, הבחינה בדמיון בין האב לבנו ובעזרת טלפתיה גילתה את הקשר ביניהם, אולם כריסטופר השביע אותה שלא לגלות לסקוט את האמת. גם סטורם גילתה אודות זהותו האמיתית. כאשר כריסטופר התרסק על כדור הארץ ליד בית הספר לילדים מחוננים של אקסבייר, סקוט מצא אותו וגילה שכריסטופר מחזיק בתמונה של משפחתו. כריסטופר הודה בכך שהוא וקתרין פקפקו בעובדה שסקוט ואלכס ישרדו בכלל את התאונה בילדותם. לאחר מות אשתו, כריסטופר חשב ששיבתו לכדור הארץ תהיה כואבת מדי.
כאשר האקס-מן הגיעו לחלל השי'אר כדי לעצור את גבריאל (שכעת נקרא וולקן) מלטבוח בחברי האימפריה, קורסייר והסטארג'אמרס הסכימו לעזור. כריסטופר התעמת מול בנו האובד, שביקש להפוך לקיסר לאחר שרצח את ד'קאן, ודרש ממנו להפסיק את ההרג. גבריאל הכריז כי אין לו אב, ורצח את אביו בדם קר. את מקומו של כריסטופר כמנהיג הסטארג'אמרס תפס בנו אלכס.
דור קודם > האחים לבית משפחת סאמרס > סקוט סאמרס

| קרבה | שם | כינוי | יקום |
| --- | --- | --- | --- |
| אב | ג'ק וינטרס | ג'ק או-דיימונדס | ארץ 616 |
| בן (מאומץ) | סקוט סאמרס | סייקלופס | ארץ 616 |
סקוט סאמרס מפתח את היכולת לספוג אנרגיה סולארית ולהמיר אותה כמטחי אנרגיה אופטיים המסוגלים לפוצץ כמעט כל דבר הנקרה בדרכו. אולם, בשל פציעה מוחית בילדות (או מחסום נפשי) הוא אינו מסוגל לשלוט בכוח שלו ונעזר במשקפיים מיוחדות העשויות מאבן רובי-קוורץ. פגיעתו המוחית נגרמה לו בעת שראשו נחבט בקרקע אחרי שהוריו הצילו אותו ואת אחיו מהתרסקות המטוס, והצניחו אותם מתוכו. סקוט מבלה את שארית ימי ילדותו בבית יתומים באומהה, נברסקה, שם הוא עובר מבחנים וניסויים על ידי מיסטר סיניסטר. סקוט לבסוף בורח מבית היתומים בגלל הכוחות המתעוררים בו. הוא מגיע ליער בו נמצא ג'ק או-דיימונדס, אויב ותיק של האקס-מן. ג'ק מנסה לשכנע את סקוט להצטרף אליו לחיי הפשע. בעקבות התערבותו של צ'ארלס אקסבייר ומותו של ג'ק, הוא נאסף על ידו והופך לחבר מן המניין של חבורת האקס-מן המקורית, שכללה גם את ג'ין גריי, חיה, אייסמן ואנג'ל. סקוט פוגש בג'ין, שהופכת להיות שותפתו לחיים אך לפני שהם מספיקים להתחתן היא מתה בניסיון להגן על האקס-מן.
דור קודם > האחים לבית משפחת סאמרס > אלכס סאמרס

| קרבה | שם | כינוי | יקום |
| --- | --- | --- | --- |
| אב | אנדרו בלנדינג | - | ארץ 616 |
| אם | ג'ואנה בלנדינג | - | ארץ 616 |
| בן (מאומץ) | אלכס סאמרס | האבוק | ארץ 616 |
| בן | טוד בלנדינג | - | ארץ 616 |
| בת | היילי בלנדינג | - | ארץ 616 |
אלכס סאמרס מפתח את היכולת לספוג אנרגיה קוסמית ולהפוך אותה לפרצי פלזמה חמה המסוגלים להמיס או להרוס כל דבר שהוא נוגע בו. עם השנים הוא החל להראות רמות שונות של שליטה על כוחותיו, לעיתים נאלץ ללבוש חליפה מיוחדת על מנת לשלוט בהם. אלכס מועבר יחד עם אחיו סקוט לבית יתומים באומהה, שם גם הוא עובר אף הוא ניסויים על ידי מיסטר סיניסטר. אולם בניגוד לסקוט, אלכס לא נשאר שם הרבה ועד מהרה מאומץ על ידי משפחת בלנדינג אשר קיוותה שאלכס יהווה תחליף לבנם טוד, שנרצח בתאונה. מהזמן שנלקח לאימוץ, אלכס איבד את הקשר עם סקוט ולא היה מודע לכך שגם סקוט פיתח תכונות מוטנטיות. רק כאשר סיים את לימודיו בגאופיזיקה הכיר את האקס-מן לראשונה ולמד שסייקלופס הוא אחיו. הוא מקבל את הכינוי האבוק ומצטרף לאקס-מן שם פוגש ומתאהב בפולאריס.
דור קודם > האחים לבית משפחת סאמרס > גבריאל סאמרס

| קרבה | שם | כינוי | יקום |
| --- | --- | --- | --- |
| בעל | גבריאל סאמרס | וולקן | ארץ 616 |
| אשה | קאל'סי נרמאני | דת'בירד | ארץ 616 |
לאחר שגדל לבגרות בידי אינקובטור גדילה מואצת, גבריאל סאמרס נשלח לכדור הארץ בידי אדוניו אך ברח ונמצא בידי מוירה מק'טאגרט ללא כל זיכרון מעברו. היא לקחה אותו תחת חסותה ולימדה אותו להשתמש ביכולותיו לספוג ולטפל באנרגיה על הספקטרום האלקטרומגנטי. פרופסור אקס זיהה שהחותם הגנטי שלו מקושר לזה של סקוט. כפי שהתברר מאוחר יותר, גבריאל היה לאחד מחברי הקבוצה שנשלחו להציל את חברי האקס-מן המקוריים מהאי התבונתי קרקואה. הוא חשף בפני סקוט את עובדת היותם אחים, אך נחשב למת לאחר שקרקואה תקף את צוותו. עם שובו של סקוט מוכה הצער לכדור הארץ, פרופסור אקס חשב שיהיה זה עדיף אם ימחוק מזכרונו כל זכר לאחיו האובד.
לאחר אירועי בית אם, גבריאל מתעורר מתרדמתו הארוכה וקולט כמות עצומה של אנרגיה אבודה של מוטציות. כוחותיו מוגברים לרמת אומגה, והוא חוזר מגלותו בחלל במטרה מעוותת להפוך לאחד מחברי האקס-מן. הוא הורג את באנשי, מנסה להרוג את וולברין, וחוטף את מארוול גירל ואת סייקלופס. הוא נמלט מהתקפתם של האקס-מן, ושם פעמיו לאימפריית השי'אר כדי לנקום את נקמתו בקיסר ד'קאן שרצח את אמו. במהלך שהותו באמפריית הש'יאר הוא מתחתן עם אחותו של ד'קאן, קאל'סי.
דור נוכחי

| קרבה | שם | כינוי | יקום |
| --- | --- | --- | --- |
| בעל | סקוט סאמרס | סייקלופס | ארץ 616 |
| אשה | ג'ין גריי-סאמרס | מארוול גירל-פניקס | ארץ 616 |
| קרבה | שם | כינוי | יקום |
| --- | --- | --- | --- |
| אב | עין סאבח נור | אפוקליפס | ארץ 4935 |
| בן (מאומץ) | ניית'ן סאמרס | סטרייף (שיבוט של קייבל) | ארץ 4935 |

| קרבה | שם | כינוי | יקום |
| --- | --- | --- | --- |
| בעל | סקוט סאמרס | סייקלופס | ארץ 616 |
| אשה | מדלין פריור | המלכה האדומה (שיבוט של ג'ין גריי) | ארץ 616 |
| בנים | ניית'ן כריסטופר צ'ארלס סאמרס ניית'ן סאמרס (שיבוט) | קייבל סטרייף (שיבוט של קייבל) | ארץ 616 |
בעקבות מותה של ג'ין, סקוט סאמרס מוכה הצער פוגש את מדלין פריור ומתחיל לחזר אחריה. סקוט מתחיל להיות אובססיבי אחריה בעקבות דמיונה הרב לג'ין. מדלין לבסוף מתגלה כשיבוט של ג'ין לא לפני שהיא וסקוט מתחתנים ומביאים לעולם ילד, ניית'ן כריסטופר סאמרס.
עם היוולדו של ניית'ן סאמרס, הוא מוגדר בנבואה כמי שיחסל את אפוקליפס הרשע. בתגובה לכך אפוקליפס מדביק אותו בווירוס טכנו-אורגני. בלית ברירה, סקוט שולח אותו עם מנהיגת שבט האסקאני כ-2000 שנה לתוך העתיד על מנת שירפאו אותו בידיעה שלא יראה אותו יותר. מנהיגת השבט רואה שהילד הולך למות, לכן יוצרת שיבוט בריא שישרוד ויציל אותם מפני אפוקליפס, אך אפוקליפס מגלה זאת, חוטף אותו ומגדל אותו.
ג'ין מתגלה בחיים בפקעת במעמקי מפרץ ג'מייקה בידי ארבעת המופלאים. היא חוזרת לקבוצת האקס-מן, מה שיוצר משולש אהבה בין סקוט, מדלין וג'ין. מדלין הופכת לנבלת-על בשם "מלכת הגובלינים" וסקוט עוזב אותה ומתחתן עם ג'ין.